
DR.31.3.2005  

 
 

97

6.56 ptg. 

Datuk Haji Hasan bin Malek [Kuala Pilah]:  Tuan Yang di-Pertua, saya 
mengucapkan banyak terima kasih di atas peluang yang diberikan bagi membolehkan saya 
turut serta dalam menyokong Usul Menjunjung Kasih Titah Duli Yang Maha Mulia Yang di-
Pertuan Agong baru-baru ini. 

Izinkan saya, Tuan Yang di-Pertua, untuk membahaskan tiga perkara penting yang 
pada hemat saya merupakan isu yang menjadi agenda penting dalam proses 
pembangunan negara, iaitu: 

(i) memperkasa institusi sosial sebagai asas membangun 
masyarakat Malaysia; 

(ii) memperkasa integrasi nasional untuk memperteguh bangsa 
Malaysia; dan 

(iii) memperkemas program untuk mengurangkan pengangguran, 
khususnya di kalangan siswazah bumiputera. 

Tuan Yang di-Pertua, sejak beberapa tahun kebelakangan ini kita sering kali 
dihadapkan dengan pelbagai ragam masalah dan kepincangan sosial dalam masyarakat 
Malaysia tanpa mengira kaum, agama dan usia.  Berita tentang pembunuhan, 
penyelewengan, perkosaan, ragut, mengugut, samseng, rompakan, penyalahgunaan dadah 
dan sebagainya sudah lumrah bahkan menjadi berita hairan yang biasa di sana sini dalam 
semua akhbar.   

Masyarakat secara keseluruhannya pula seolah-olah terpaksa menerima realiti 
bahawa itulah suatu hakikat kehidupan yang lumrah ketika ini.  Bahkan ada pihak yang 
bersikap defensif dan apati jika sesuatu berlaku di hadapan mata tanpa cuba untuk 
menghulurkan bantuan atau menghubungi pihak berkuasa, seolah-olah hal kamu, hal 
kamu, hal saya, hal saya, begitulah.  Ini dipersulitkan lagi dengan wujudnya pelbagai 
stimulus dan rangsangan negatif sosial menerusi pelbagai peristiwa yang dipaparkan oleh 
media cetak dan elektronik.   

Kalau dua puluh tahun dahulu isu hubungan seks luar nikah, rogol dan perkosaan 
diungkapkan oleh pelbagai institusi sosial dalam bentuk tragedi tetapi kini para remaja 
boleh menonton pelbagai adegan porno menerusi laman sawang atau cakera padat haram.  
Ini bertambah parah apabila hubungan seks dilakukan secara rambang dan sukarela oleh 
segelintir remaja bohjan, bohsia dan sebagainya. 

Tuan Yang di-Pertua, kita menyedari semua pihak telah menjalankan tugas 
masing-masing untuk membendung masalah dan kepincangan sosial ini dari berleluasa.  
Pihak polis, sekolah, aktiviti sosial, institusi agama, Ahli Parlimen dan sebagainya telah 
merangka dan melaksanakan pelbagai kaedah dan aktiviti untuk menangani masalah dan 
kepincangan ini. 

 Kita mengucapkan syabas dan berharap usaha tersebut dapat diteruskan bahkan 
kalau boleh diperhebatkan lagi.  Namun demikian trend dan hebahan berita yang kita tatap 
saban hari seolah-olah menunjukkan kepada kita betapa ianya seolah-olah tidak efektif, 
tidak berkesan bahkan seolah-olah tidak menampakkan impak yang golongan sasaran tidak 
terkesan.  Ini ketara dalam konteks penyalahgunaan dadah yang suatu ketika dahulu 
majoritinya hanya golongan bumiputera.  Hari ini semua kaum sudah ada duduk dan belajar 
di pusat serenti. 

 Tuan Yang di-Pertua, dalam Dewan yang mulia ini, saya ingin mengajak Ahli-ahli 
Yang Berhormat untuk merenung masalah dan kepincangan sosial ini dari perspektif yang 
seimbang, luruh dan responsif tanpa mencari-cari kesilapan siapa dan kerana apa.  
Masalah dan kepincangan sosial ini melanda seluruh lapisan masyarakat.  Oleh itu ada 
baiknya kita berfikiran terbuka dan bertanya kenapa hal ini berterusan dan melanda bagai 
arus tsunami yang parah?  Apa yang mendorong masalah ini berleluasa?  Apakah sistem 
sosial yang ada kini sudah usang dengan adanya teknologi canggih yang boleh digunakan 
dengan mudah untuk dijadikan saluran memperkaya budaya hedonisme.   



97. 6.56 ptg. Datuk Haji Hasan bin Malek [Kuala Pilah]: Tuan Yang di-Pertua, saya mengucapkan banyak terima kasih di atas peluang yang diberikan bagi membolehkan saya turut serta dalam menyokong Usul Menjunjung Kasih Titah Duli Yang Maha Mulia Yang di- Pertuan Agong baru-baru ini. Izinkan saya, Tuan Yang di-Pertua, untuk membahaskan tiga perkara penting yang pada hemat saya merupakan isu yang menjadi agenda penting dalam proses pembangunan negara, iaitu: (i) memperkasa institusi sosial sebagai asas membangun masyarakat Malaysia; (ii) memperkasa integrasi nasional untuk memperteguh bangsa Malaysia; dan. (iii) memperkemas program untuk mengurangkan pengangguran, khususnya di kalangan siswazah bumiputera. Tuan Yang di-Pertua, sejak beberapa tahun kebelakangan ini kita sering kali dihadapkan dengan pelbagai ragam masalah dan kepincangan sosial dalam masyarakat Malaysia tanpa mengira kaum, agama dan usia. Berita tentang pembunuhan, penyelewengan, perkosaan, ragut, mengugut, samseng, rompakan, penyalahgunaan dadah dan sebagainya sudah lumrah bahkan menjadi berita hairan yang biasa di sana sini dalam semua akhbar. Masyarakat secara keseluruhannya pula seolah-olah terpaksa menerima realiti bahawa itulah suatu hakikat kehidupan yang lumrah ketika ini. Bahkan ada pihak yang bersikap defensif dan apati jika sesuatu berlaku di hadapan mata tanpa cuba untuk menghulurkan bantuan atau menghubungi pihak berkuasa, seolah-olah hal kamu, hal kamu, hal saya, hal saya, begitulah. Ini dipersulitkan lagi dengan wujudnya pelbagai stimulus dan rangsangan negatif sosial menerusi pelbagai peristiwa yang dipaparkan oleh media cetak dan elektronik. Kalau dua puluh tahun dahulu isu hubungan seks luar nikah, rogol dan perkosaan diungkapkan oleh pelbagai institusi sosial dalam bentuk tragedi tetapi kini para remaja boleh menonton pelbagai adegan porno menerusi laman sawang atau cakera padat haram. Ini bertambah parah apabila hubungan seks dilakukan secara rambang dan sukarela oleh segelintir remaja bohjan, bohsia dan sebagainya. Tuan Yang di-Pertua, kita menyedari semua pihak telah menjalankan tugas masing-masing untuk membendung masalah dan kepincangan sosial ini dari berleluasa. Pihak polis, sekolah, aktiviti sosial, institusi agama, Ahli Parlimen dan sebagainya telah merangka dan melaksanakan pelbagai kaedah dan aktiviti untuk menangani masalah dan kepincangan ini. Kita mengucapkan syabas dan berharap usaha tersebut dapat diteruskan bahkan kalau boleh diperhebatkan lagi. Namun demikian trend dan hebahan berita yang kita tatap saban hari seolah-olah menunjukkan kepada kita betapa ianya seolah-olah tidak efektif, tidak berkesan bahkan seolah-olah tidak menampakkan impak yang golongan sasaran tidak terkesan. Ini ketara dalam konteks penyalahgunaan dadah yang suatu ketika dahulu majoritinya hanya golongan bumiputera. Hari ini semua kaum sudah ada duduk dan belajar di pusat serenti. Tuan Yang di-Pertua, dalam Dewan yang mulia ini, saya ingin mengajak Ahli-ahli Yang Berhormat untuk merenung masalah dan kepincangan sosial ini dari perspektif yang seimbang, luruh dan responsif tanpa mencari-cari kesilapan siapa dan kerana apa. Masalah dan kepincangan sosial ini melanda seluruh lapisan masyarakat. Oleh itu ada baiknya kita berfikiran terbuka dan bertanya kenapa hal ini berterusan dan melanda bagai arus tsunami yang parah? Apa yang mendorong masalah ini berleluasa? Apakah sistem sosial yang ada kini sudah usang dengan adanya teknologi canggih yang boleh digunakan dengan mudah untuk dijadikan saluran memperkaya budaya hedonisme.